गुटखा और पान मसाला पर बैन के बाद अब शराबबंदी पर राजस्थान के सीएम ने दिया बड़ा बयान  
शराबबंदी पर राजस्थान के सीएम ने दिया बड़ा बयान 
'सबसे ज्यादा शराब का सेवन गुजरात में ही होता है'
'शराबबंदी करने से अवैध शराब का रास्ता खुलता है'
राजस्थान के सीएम अशोक गहलोत (Ashok Gehlot) ने रविवार को गुजरात में शराबबंदी पर गंभीर सवाल उठाए. उन्होंने कहा, 'सभी राज्यों में से सबसे ज्यादा शराब का सेवन इस(गुजरात) राज्य में ही होता है.' गहलोत ने कहा, 'मैं एक साल के लिए गुजरात में था. यहां स्वतंत्रता के बाद से ही शराब पर बैन है. लेकिन गुजरात में शराब का सेवन बहुतायत में होता है. महात्मा गांधी के गुजरात की यही हालत है.' गहलोत ने कहा, 'शराब पर कोई बैन नहीं किया गया इसलिए अवैध शराब की रोकथाम के लिए सख्त कदम उठाये जा सकते हैं.' 
उन्होंने कहा, 'मैं व्यक्तिगत रूप से शराबबंदी के साथ हूं. लेकिन शराबबंदी करने से अवैध शराब का रास्ता खुलता है. इस स्थिति में राज्य में बैन नहीं किया जा सकता. 1977 में इसे बैन किया गया था लेकिन यह फैसला फेल साबित हुआ.'
बता दें कि 2 अक्टूबर को राजस्थान सरकार ने तम्बाकू की कुछ श्रेणियों को बैन किया है.